[{"text_idx": "#000000", "text": "La Nau\u0306atla Lingvo en Georgio"}, {"text_idx": "#000002", "text": "Vi povas vidi, ke mi s\u0302ategas la lingvojn, kaj kompreneble mi g\u0302ojegis kiam mi translog\u0302ig\u0302is al mia nuna hejmurbo en la Kantono Gwinnett, Georgio, Usono. G\u0302i estas parto de la regiono de Atlanto, kaj mi s\u0302atas g\u0302in pro g\u0302ia diverseco de gentoj kaj lingvoj. Kia diverseco? Nu, ekzemple, en mia apartamento-konstruaj\u0302o, reprezentig\u0302as almenau\u0306 kvin lingvoj\u2013kaj tio ec\u0302 ne inkluzivas min! (Se vi sciivolas kiuj ili estas, jen ili: la angla, la hispana, la c\u0302ina, la nau\u0306atla, kaj la otomia.) Mi havas nejbarojn de diversaj landoj, kaj mi precipe felic\u0302as c\u0302ar mi havas plurajn nejbarojn kiuj parolas la nau\u0306atlan."}, {"text_idx": "#000008", "text": "G\u0302i estis mia dua vojag\u0302o al tiu bela lando, sed c\u0302ifoje mi iris al tute malsama regiono de la lando. Antau\u0306e mi estis en Kusko, antikva urbo inter la sekaj montoj, sed c\u0302ifoje mi vojag\u0302is en la norda regiono de Peruo, kie preskau\u0306 c\u0302ie kreskas g\u0302angaloj, kaj kie oni normale vojag\u0302as per boato, c\u0302ar ne ekzistas vojoj inter la urboj. Mi ekkonis la kulturon de tiu regiono, kaj kvankam mi parolas la hispanan sufic\u0302e bone, la log\u0302antoj de norda Peruo parolas kun tre unika akc\u0302ento, kaj foje mi devis au\u0306skulti tre diligente por kompreni."}, {"text_idx": "#000009", "text": "Sed la celo de la vojag\u0302o ne estis vidi mirindaj\u0302oj, au\u0306 ec\u0302 ekkoni novajn kulturojn. Ni usonanoj iris por helpi kristanojn tie, prediki, kaj instrui la Biblion. Mi jam predikis hispane multe, do tio ne estis nova sperto por mi. Sed dum c\u0302i tiu vojag\u0302o mi unuafoje tradukis predikon! G\u0302i ne estis tre malfacila, sed mi baldau\u0306 ekkonsciis la grandan respondecon de meti la pensojn kaj parolojn de unu homo en alian lingvon\u2013oni devas fari g\u0302in zorgeme por ke la au\u0306skultantoj ricevu la g\u0302ustan mesag\u0302on."}, {"text_idx": "#000010", "text": "Mi spertis aliajn aventurojn tie, pri kiuj eble mi skribos poste. G\u0302i estis mirinda vojag\u0302o, kaj mi esperas reveni al tiu regiono, se Dio volas."}, {"text_idx": "#000017", "text": "Iam estis en fora Anglio loko en la Rivero Tamizo, malprofundejo kie oksoj kaj c\u0302aroj facile travadis. Vilag\u0302o ekkreskis tie, kaj oni nomig\u0302is g\u0302in Oxford, en ilia angla lingvo signifanta \u201ctravadejo de oksoj.\u201d Dum la sekvaj jaroj fundig\u0302is universitato, kiu farig\u0302is tre prestig\u0302a institucio. Kaj multaj jaroj poste, vojag\u0302anta teksasano vizitis g\u0302iajn antikvajn halojn, kaj tie iom fotis."}, {"text_idx": "#000018", "text": "Mi sufic\u0302e g\u0302uis mian restadon en Oksfordo. Ni dormis en la dormejoj de la Kolegio Keble (prononcata \u201ckibl\u201d), kaj en la Halo Keble ni matenmang\u0302is ovojn kaj lardon (tamen mi devas diri, ke la britoj ne scias, kio estas vera lardo). Afabla gvidistino montris al ni la urbeton, kaj mi amuzig\u0302is klopodante legi la latinajn skribraj\u0302ojn super la pordaperturoj. Nia gvidistino diris, ke nur la plej lertaj kaj plej bonaj studentoj akceptig\u0302as c\u0302e la Universitato de Oksfordo."}, {"text_idx": "#000019", "text": "Poste ni vizitis la domon de C. S. Lewis en Risinghurst, proksime al Oksfordo. Bedau\u0306rinde Sinjoro Lewis ne estis hejme, sed oni montris al ni la domon, kaj ni miris la historion en g\u0302i. Vers\u0302ajne Sinjoro Lewis s\u0302atas la libro-serion Eragon (mi rimarkis la unuan libron en lia breto), kaj mia fratino kaj mi provis la prunojn en lia g\u0302ardeno ekster la domo, trovinte ilin tre bongustajn."}, {"text_idx": "#000024", "text": "Se vi memoras, la lasta lingva misio, kiun mi menciis c\u0302i tie, estis la franca. Nu, dum la lastaj kvar monatoj de 2012 mi havis alian mision, kiun mi nur menciis c\u0302e mia anglalingva blogo: La nau\u0306atla. Mi studis kaj lernis la nau\u0306atlan lingvon lau\u0306eble, kaj g\u0302i estis tre bona kaj amuza misio. Se vi povas legi la anglan, legu pri g\u0302i c\u0302e c\u0302i tiu ligilo."}, {"text_idx": "#000034", "text": "Fotoj de la Parko Se\u0301roule"}, {"text_idx": "#000035", "text": "Dum mi estis en Belgio, mi iomete suferis pro ne povi facile eniri la naturan mondon. Mi estis en konstruaj\u0302o preskau\u0306 c\u0302iam, kaj kvankam mi povis eliri por preni la \u201cfres\u0302an aeron\u201d kiel ni diras angle, mi estis en la urbo, kaj la kelkaj arboj plantitaj apud la stratoj ne sufic\u0302is por naturamanto kiel mi. Do mi baldau\u0306 serc\u0302is la parkojn de la urbo, kaj mi trovis tre belan parkon, atingeblan per dudek minutoj de mars\u0302ado for de la konstruaj\u0302o. G\u0302i estis malgranda arbarero, kaj mi vizitis g\u0302in plurfoje. Jen kelkaj fotoj fotitaj tie."}, {"text_idx": "#000038", "text": "Nu, lunde mi revenos al la universitato post du monatoj de ferioj. Kaj se vi scivolas kial mi havis tiom da ferio, g\u0302i estas c\u0302ar mi estis en Eu\u0306ropo dum la pasinta semestro, kaj g\u0302i ne dau\u0306ris tiom longe, ol la normala semestro."}, {"text_idx": "#000046", "text": "Mia eu\u0306ropa hejmo estis en la belga provinco Lieg\u0302o, kies c\u0302efurbo ankau\u0306 nomig\u0302as Lieg\u0302o. Ni vizitis la urbon, kaj la jenajn fotojn mi fotis en la Kolegiato Sankta Bartolomeo. La tomboj en la muroj intrigis min, kun iliaj eluzitaj latinaj c\u0302izaj\u0302oj, kaj kvankam mi lernis la latinan dum du jaroj, tie mi nur povis legi la vortojn Hic jacet, kiu signifas c\u0302i tie kus\u0302as..."}]